Document ID: 31998L0089

31998L0089
L 322/40
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 98/89/ЕО НА КОМИСИЯТА
от 20 ноември 1998 година
за привеждане в съответствие с техническия прогрес на Директива 74/152/ЕИО на Съвета относно максималната конструктивна скорост и товарните платформи на колесните селскостопански или горски трактори
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 74/150/ЕИО на Съвета от 4 март 1974 г. за сближаване на законодателствата на държавите-членки относно типовото одобрение на колесни селскостопански или горски трактори (1), последно изменена с Директива 97/54/ЕО на Европейския парламент и на Съвета (2), и по-специално член 13 от нея,
като взе предвид Директива 74/152/ЕИО на Съвета от 4 март 1974 г. за сближаване на законодателствата на държавите-членки относно максималната конструктивна скорост и товарни платформи за колесни селскостопански и горски трактори (3), последно изменена с Директива 97/54/ЕИО, и по-специално член 5 от нея,
като има предвид, че с оглед увеличаването на максималната конструктивна скорост до 40 km/h и развитието на най-съвременната техника е подходящо приспособяването на изискването относно измерването на скоростта, посочена в точка 1.5 на приложението към Директива 74/152/ЕИО;
като има предвид, че мерките, предвидени в настоящата директива, са в съответствие със становището на Комитета за привеждане в съответствие с техническия прогрес, въведен с Директива 74/150/ЕИО,
ПРИЕ НАСТОЯЩАТА ДИРЕКТИВА:
Член 1
Точка 1.5 от приложението към Директива 74/152/ЕИО се изменя, както следва: „че измерената скорост ще превиши стойността на максималната конструктивна скорост с 3 km/h.“
Член 2
1. От 1 януари 2000 г. никоя държава-членка не може:
-
да отказва по отношение на тип трактор да предостави типово одобрение на ЕО, да издаде документа, посочен в член 10, параграф 1, последно тире от Директива 74/150/ЕИО, или да предостави национално типово одобрение, или
-
да забранява пускането в употреба на трактори,
ако тези трактори отговарят на изискванията на Директива 74/152/ЕИО, изменена с настоящата директива.
2. От 1 октомври 2004 г. държавите-членки:
-
престават да издават документа, посочен в член 10, параграф 1, последно тире от Директива 74/150/ЕИО за тип трактор, ако той не отговаря на изискванията на Директива 74/152/ЕИО, изменена с настоящата директива.
-
могат да откажат да предоставят национално типово одобрение по отношение на тип трактор, ако той не отговаря на изискванията на Директива 74/152/ЕИО, изменена с настоящата директива.
Член 3
1. Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива, най-късно до 31 декември 1999 г. Те незабавно информират Комисията за това.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
2. Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
Член 4
Настоящата директива влиза сила на двадесетия ден след публикуването ѝ в Официален вестник на Европейските общности.
Член 5
Адресати на настоящата директива са държавите-членки.
Съставено в Брюксел на 20 ноември 1998 година.

Labels: 7
8
15
6